Pamokos tema: Voverytės gimtadienis parke 
Klausimas: Kaip gamtoje atrasti tai, kas pradžiugintų voverytę jos gimtadienio dieną? 
Temos BUP: gyvūnai, prisitaikymas prie aplinkos. 
Tikslas:  Tyrinėjant parko aplinką pažinti gamtos objektus, ugdyti pastabumą, bendradarbiavimą ir pagarbų santykį su gamta.
Uždaviniai: 
1. Stebėdami ir tyrinėdami parko aplinką mokiniai atpažins įvairius gamtos objektus. 

2. Dirbdami grupėse surinks ir rūšuos gamtinę medžiagą pagal nurodytus požymius. 

3. Atlikdami patymines užduotis bendradarbiaus ir reflektuos savo patirtį. 

Kompetencijos:  pažinimo, komunikavimo, kūrybiškumo. 
Priemonės:   užduočių kortelės, užduočių lapai, pieštukai, telefonai fotografavimui. 
Vertinimas:  stebėjimas, grupinis darbas, patyriminių užduočių atlikimas, aktyvus dalyvavimas. 
Metodai:   tyrinėjimas, stebėjimas, refleksija. 

Vieta: Vingio parkas. 

Klasė: 0 -2 klasė

Veiklos: gamtinės medžiagos rinkimas, mąstymo žemėlapio pildymas, dėmesingumo užduočių atlikimas. 

Įtrauktis: užduotys atliekamos grupėse, daugiau praktinės veiklos, suteikiama individuali mokytojo pagalba, galimybė pasirinkti užduotis pagal gebėjimų lygį. 


	Trukmė
	       Turinys
	Pastabos

	Pamokos dalis: įvadinė

	5  min. 

	Mokytojas skaito kvietimą
„Mieli mokiniai, kviečiu Jus į savo gimtadienio šventę! Dėl didelio užimtumo dar nespėjau pasiruošti, todėl labai laukiu jūsų pagalbos. Kartu papuošime šventę, pasiruošime vaišes ir linksmai atšvęsime mano gimtadienį!
Laukiu jūsų su gera nuotaika ir šypsenomis! Jūsų Voverytė“

Mokiniai gauna laišką nuo Voverytės, kuri kviečia į savo gimtadienį. Dėl didelio užimtumo voverytė pasiruošti šventei dar nespėjo, todėl kviečia mokinius padėti ruoštis ir švęsti kartu. 
Keliami pamokos tikslas ir uždaviniai. Aptariami pamokos vertinimo kriterijai. 

	

	Pamokos dalis: mokymosi veiklos

	1 val. 
	Veikla parke. Mokiniai grupėse sutaria, ką dovanos voverytei, renka gamtinę medžiagą: skirtingus lapus, pagaliukus, šiurkščius, minkštus daiktus ir pan., ieško vaistažolių, sėklų, žiemai tinkamų atsargų. 

Dėmesingumo ir susikaupimo užduotis. Užsimerkę tyrinėja medžio žievę, žolę, įvairius lapus, akmenukus, samanas. Dalinasi, ką jautė, kada lengviau apibūdinti, kai esi atsimerkęs ar užsimerkęs, aptaria, kokie pojūčiai sustiprėja užsimerkus.  
Parko spalvų ratas. Kiekviena grupė išsitraukia skirtingos spalvos lapelį ir turi rasti 6 pvz. (jeigu yra galimybė nufotografuoja tos spalvos daiktus, gamtinę medžiagą). 
[image: ]
Kaimynystė – bičiulystė. Mokiniai tylėdami stebi aplinką – 2 – 5 min. Susipažįsta su voverytės kaimynais: kokius paukščius girdėjo, kokius matė vabalus, vabzdžius, kokius atpažino augalus ir pan. Užduočių lapuose pažymi, ar matė vorą, skruzdėlę, drugį, sraigę, o gal pačią voverytę? 

Panašumai ir skirtumai. Sutartoje vietoje mokiniai sudeda visas dovanas, pristato draugams, pasidalina, kodėl išsirinko būtent tai. Grupėmis pasirenka 2 daiktus ir atlieka dvigubo burbulo žemėlapį palygindami, išskirdami skirtumus ir panašumus. 

	Pamokos dalis: apibendrinimo ir įsivertinimo

	10 min. 
	Grįžę į klasę aptaria veiklą parke, pasidalina, ką naujo sužinojo, kas nustebino. Pasidalina, kodėl mums svarbu rūpintis gyvūnais, žiemą jiems paruošti atsargų, kuo mes panašūs į voveres? 

